Kappet av armen til albino-kvinne
Mennene ville angivelig selge armen til bruk i heksekunst. Politiet fant armen på et jorde fredag. De skal også ha avlyttet telefonsamtale der to menn diskuterte salg av armen. Offeret, den 39 år gamle firebarnsmoren Maria Chabanenge, blir behandlet på sykehus. I Tanzania er det utbredt folketro at det bringer lykke å bære amuletter som inneholder kroppsdeler fra folk med albinisme. Albinisme er en genmutasjon som fører til nedsatt eller manglende evne til å danne fargestoffer i huden. I januar døde et barn med albinisme i Tabora-regionen i Tanzania etter at noen kuttet av barnets arm med machete.
Fem menn er pågrepet i Tanzania, mistenkt for å ha kappet av armen til en kvinne med albinisme.